|  |  |  |  |
| --- | --- | --- | --- |
| \_\_.\_\_2021. |  | | Nr.\_\_ |
|  |  | | (prot. Nr.\_\_, \_\_.p) |
| Par izsoles izsludināšanu radiofrekvenču spektra joslas 703 MHz – 733MHz/738 MHz – 788 MHz lietošanas tiesību piešķiršanai | |

Sabiedrisko pakalpojumu regulēšanas komisija (turpmāk – Regulators) 2021.gada 8.jūnijā saņēma pieprasījumu radiofrekvenču spektra joslas 703 MHz – 733MHz/738 MHz – 788 MHz lietošanas tiesību piešķiršanai (turpmāk – Pieprasījums).

**Regulators konstatē**

1. Elektronisko sakaru likuma 47.panta pirmā daļa paredz, ka radiofrekvenču spektra izmantošanai komercdarbībai Regulators piešķir radiofrekvenču spektra lietošanas tiesības, tai skaitā arī uz radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē.
2. Saskaņā ar Elektronisko sakaru likuma 47.panta piekto daļu Ministru kabinets nosaka radiofrekvenču spektra joslas, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē. Šajos gadījumos Regulators rīko konkursu vai izsoli saskaņā ar Regulatora apstiprinātu nolikumu un piešķir radiofrekvenču spektra lietošanas tiesības konkursa vai izsoles uzvarētājam.
3. Ievērojot Ministru kabineta 2010.gada 16.februāra noteikumu Nr.143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē” 2.1.1apakšpunktu radiofrekvenču spektra joslas 703 MHz – 733 MHz/738 MHz – 788 MHz lietošanas tiesību piešķiršana komercdarbībai elektronisko sakaru nozarē ir ierobežota.
4. Regulatora 2018.gada 7.jūnija lēmums Nr.1/11 “Noteikumi radiofrekvenču spektra lietošanas tiesību piešķiršanai izsoles kārtībā” (turpmāk – Nolikums) nosaka kārtību un nolikumu, kādā Regulators rīko izsoli un piešķir radiofrekvenču spektra lietošanas tiesības komercdarbībai Latvijas Republikas teritorijā.
5. Saskaņā ar Elektronisko sakaru likuma 47.panta septītās daļas 1.punktu, ja elektronisko sakaru komersantam komercdarbības veikšanai ir piešķirtas radiofrekvenču spektra lietošanas tiesības, tad Regulators var noteikt specifiskus lietošanas tiesību nosacījumu – prasības attiecībā uz tehnoloģijām, kuru sniegšanai, nodrošināšanai vai izmantošanai piešķirtas radiofrekvenču spektra lietošanas tiesības.
6. Atbilstoši Elektronisko sakaru likuma 47.panta piektajai daļai, radiofrekvenču spektra lietošanas tiesību termiņš jānosaka atbilstoši attiecīgā pakalpojuma mērķim un paredzamajiem ieguldījumiem.
7. Lai izzinātu ieinteresēto personu viedokļus par nosacījumiem radiofrekvenču spektra joslas 703 MHz – 733 MHz/738 MHz – 788 MHz lietošanas tiesību piešķiršanai izsoles kārtībā un šajā lēmumā iekļaujamo informāciju, Regulators tā tīmekļvietnē publicēja šādus konsultāciju dokumentus:
   1. 2020.gada 23.aprīļa konsultāciju dokumentu par izsoles nosacījumiem radiofrekvenču spektra joslas 703 MHz – 733 MHz/738 MHz – 788 MHz lietošanas tiesību piešķiršanai;
   2. 2020.gada 16.jūlija precizētu konsultāciju dokumentu par izsoles nosacījumiem radiofrekvenču spektra joslas 703 MHz – 733 MHz/738 MHz – 788 MHz lietošanas tiesību piešķiršanai (turpmāk 7.1. un 7.2.apakšpunktā minētie konsultāciju dokumenti kopā – Konsultāciju dokumenti).

1. Regulators ir publicējis ieinteresēto personu saņemtos priekšlikumus un komentārus par Konsultāciju dokumentiem un sniedzis Regulatora viedokli par tiem Regulatora tīmekļvietnē. Regulators šā lēmuma secinājuma daļā norāda galvenos secinājumus un apsvērumus par šajā lēmumā noteiktajiem izsoles nosacījumiem, kuri ir balstīti uz saņemtajiem ieinteresēto personu priekšlikumiem un komentāriem un to izvērtējumā.

1. Uz Regulatora padomes 2021.gada \_\_\_ sēdi tika uzaicināts SIA “XXX” pārstāvis.

*[SIA “XXX” pārstāvja Regulatora padomes sēdē izteiktais viedoklis un argumenti, ja tādi tiks izteikti].*

**Regulators secina**

1. Lai nodrošinātu elektronisko sakaru pakalpojumu kvalitāti, radiofrekvenču spektra racionālu un efektīvu izmantošanu un īstenotu sabiedrības intereses, Regulatora padome ar šo lēmumu izsludina izsoli par radiofrekvenču spektra joslas 703 MHz – 733MHz/738 MHz – 788 MHz lietošanas tiesību piešķiršanu.

1. Radiofrekvenču spektra joslas 703 MHz – 733 MHz/738 MHz – 788 MHz lietošanas tiesību piešķiršanai ir rīkojama un izsludināma izsole, nevis konkurss turpmāk norādīto apsvērumu dēļ:
   1. lai īstenotu Elektronisko sakaru likuma 2.panta 5.punktā noteikto mērķi nodrošināt radiofrekvenču spektra racionālu un efektīvu izmantošanu elektronisko sakaru nozarē, lietderīgāk ir rīkot izsoli. Rīkojot izsoli, komersants izteiks cenu piedāvājumu, par kādu ir gatavs iegūt radiofrekvenču spektra lietošanas tiesības elektronisko sakaru pakalpojumu sniegšanai. Līdz ar to izsoles uzvarētājs būs ieinteresēts pēc iespējas racionālāk un efektīvāk izmantot iegūtās radiofrekvenču spektra lietošanas tiesības;
   2. lai nodrošinātu Elektronisko sakaru likuma 2.panta 1.punktā noteikto mērķi veicināt elektronisko sakaru tīklu nodrošināšanu un elektronisko sakaru pakalpojumu attīstību un šī likuma 2.panta 2.punktā minēto veicināt konkurences attīstību elektronisko sakaru tīklu nodrošināšanā un elektronisko sakaru pakalpojumu sniegšanā, kā arī šī likuma 8.panta pirmās daļas 5.punktā noteikto Regulatora pienākumu veicināt konkurenci elektronisko sakaru nozarē.
2. Lai novērstu radiofrekvenču spektra sadrumstalotu lietošanu visā Latvijas Republikas teritorijā, par izsoles priekšmetu ir jānosaka šāds izsoles priekšmets radiofrekvenču spektra joslu diapazona 703 MHz – 733 MHz/738 MHz – 788 MHz lietošanas tiesību piešķiršanai komercdarbībai Latvijas Republikas teritorijā:
   1. radiofrekvenču spektra joslas 703 MHz – 713 MHz / 758 MHz – 768 MHz lietošanas tiesības;
   2. radiofrekvenču spektra joslas 713 MHz – 723 MHz / 768 MHz – 778 MHz lietošanas tiesības;
   3. radiofrekvenču spektra joslas 723 MHz – 733 MHz / 778 MHz – 788 MHz lietošanas tiesības (turpmāk 3.1. – 3.3.apakšpunktā minētās radiofrekvenču spektra joslas kopā – Pamatjoslas, katra atsevišķi – Pamatjosla);
   4. radiofrekvenču spektra joslas 738 MHz – 748 MHz lietošanas tiesības;
   5. radiofrekvenču spektra joslas 748 MHz – 758 MHz lietošanas tiesības (turpmāk 3.4. un 3.5.apakšpunktā noteiktās radiofrekvenču spektra joslas kopā – Papildjoslas, katra atsevišķi – Papildjosla).
3. Saskaņā ar Ministru kabineta 2009.gada 6.oktobra noteikumu Nr.1151 “Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” (turpmāk – Radiofrekvenču plāns) 51.punktu Pamatjoslas un Papildjoslas no 2022.gada 1.janvāra ir izmantojamas publisko mobilo elektronisko sakaru tīklu pakalpojumu nodrošināšanai[[1]](#footnote-2). Ņemot vērā iepriekš minēto, Regulators, pamatojoties uz Elektronisko sakaru likuma 47.panta pirmo daļu un 51.panta pirmo daļu, var piešķirt Pamatjoslu un Papildjoslu lietošanas tiesības. Saskaņā ar Radiofrekvenču plāna 1.pielikuma 240.1punktu Pamatjoslas un Papildjoslas ir izmantojama mobilajām radiosakaru sistēmām, tātad izsoles uzvarētājam būs nepieciešams veikt ieguldījumus publiskā elektronisko sakaru tīkla izveidošanā vai arī tā pilnveidošanā. Tādējādi, ņemot vērā Radiofrekvenču plānā noteikto Pamatjoslu un Papildjoslu izmantošanu, Pieprasījumu un izsoles uzvarētājam paredzamos ieguldījumus, ir jānosaka šo radiofrekvenču spektra joslu lietošanas tiesību termiņš 20 gadi, no 2022.gada 1.janvāra līdz 2041.gada 31.decembrim.
4. Regulators, nosakot Pamatjoslu un Papildjoslu specifiskos lietošanas tiesību nosacījumus, ņem vērā šādus apsvērumus:
   1. lai īstenotu Elektronisko sakaru likuma mērķi, kas ir noteikts šā likuma 2.panta 1.punktā;
   2. lai īstenotu Elektronisko sakaru likuma mērķi, kas ir noteikts šā likuma 2.panta 2.punktā;
   3. lai īstenotu Elektronisko sakaru likuma mērķi, kas ir noteikts šā likuma 2.panta 5.punktā;
   4. lai īstenotu Elektronisko sakaru likuma mērķi, kas ir noteikts šā likuma 2.panta 6.punktā;
   5. Administratīvā procesa likuma 13.pantā noteikto samērīguma principu – labumam, ko sabiedrība iegūst ar ierobežojumiem, kas uzlikti adresātam, ir jābūt lielākiem nekā viņu tiesību vai tiesisko interešu aizskārumam;
   6. pienākuma noteikšana izsoles uzvarētājam saņemt Ministru kabineta 2006.gada 6.jūnija noteikumu Nr.453 “Noteikumi par radiofrekvences piešķīruma lietošanas atļaujām” 6.3.apakšpunktā un 9.punktā[[2]](#footnote-3) noteiktās lietošanas atļaujas veicinās to, ka elektronisko sakaru pakalpojumi būs pieejami galalietotājiem. Tādējādi tiks nodrošināta radiofrekvenču spektra racionāla un efektīva izmantošana, veicināta elektronisko sakaru tīklu nodrošināšana, elektronisko sakaru pakalpojumu attīstība un konkurence, kā rezultātā sabiedrība, lietotāji un citi komersanti gūs labumu;
   7. Administratīvā procesa likuma 6.pantā noteikto vienlīdzības principu – pastāvot vienādiem faktiskajiem un tiesiskajiem lietas apstākļiem, iestāde pieņem vienādus lēmumus (pastāvot atšķirīgiem faktiskajiem vai tiesiskajiem lietas apstākļiem – atšķirīgus lēmumus). Regulators, nosakot specifiskos lietošanas tiesību nosacījumus un izpildes termiņus, ņem vērā tā veikto praksi un komersantiem iepriekš noteiktos specifiskos lietošanas tiesību nosacījumus un termiņus. Regulators piemēro samērīgus specifiskos lietošanas tiesību nosacījumus un termiņus, kādus ir piemērojis izsoles uzvarētājam radiofrekvenču spektra joslas 791,0 MHz – 821,0 MHz/832,0 MHz – 862,0 MHz lietošanas tiesību izmantošanā[[3]](#footnote-4);
   8. Pamatjoslas ir izmantojamas lejupielādei un augšupielādei, bet Papildjoslas – tikai lejupielādei[[4]](#footnote-5);
   9. saskaņā ar Satiksmes ministrijas izstrādāto informatīvo ziņojumu “Ceļvedis piektās paaudzes (5G) publisko mobilo elektronisko sakaru tīklu ieviešanai Latvijā”[[5]](#footnote-6) ir dinamiski jāpaplašina Pamatjoslu lietošana ārpus valstspilsētām gar jebkuru sauszemes transporta ceļu[[6]](#footnote-7), tajā skaitā gar autoceļu “Via Baltica”[[7]](#footnote-8).
5. Ņemot vērā, ka saskaņā ar Radiofrekvenču plāna 54.punktu šo noteikumu 1.pielikuma 240.1punktā noteiktās Pamatjoslas izmantojamas publisko mobilo elektronisko sakaru tīklu pakalpojumu nodrošināšanai, un šīs radiofrekvenču spektra joslas var izmantot PPDR sistēmas darbības nodrošināšanai saskaņā ar PPDR sistēmas īpašnieka vai tiesiskā valdītāja un elektronisko sakaru komersanta noslēgtu vienošanos, elektronisko sakaru komersantam, kuram ir piešķirtas Pamatjoslas lietošanas tiesības ir jānosaka pienākums nodrošināt iespējamību lietot PPDR sistēmu.
6. Atbilstoši Nolikuma 3.2.apakšpunktā noteiktajam, Regulators vērš uzmanību uz apsvērumiem, kas ņemti vērā, nosakot izsoles priekšmeta iegūšanas nosacījumus:
   1. lai novērstu radiofrekvenču spektra lietošanas tiesību koncentrāciju tādā apjomā, kas dod priekšrocības attiecībā pret citu elektronisko sakaru komersantu un, lai nodrošinātu Pamatjoslu un Papildjoslu efektīvu un racionālu izmantošanu un sasniegtu Elektronisko sakaru likuma 2.panta 5.punktā noteiktos mērķus, noteic, ka katrs izsoles uzvarētājs var iegūt vienu Pamatjoslu un vienu Papildjoslu;
   2. lai nodrošinātu vienkāršāku vairāksolīšanas kārtību, vairāksolīšana notiek divās daļās:

7.2.1. pirmajā daļā notiek vairāksolīšana par Pamatjoslām;

7.2.2. lai stimulētu radiofrekvenču spektra joslas 791 MHz – 821 MHz/832 MHz – 862 MHz lietotājus piedalīties izsolē un izteikt visaugstākos piedāvājumus par Pamatjoslām, otrajā daļā vairāksolīšanā par Papildjoslām atļauts piedalīties tikai tiem izsoles dalībniekiem, kuri pirmajā daļā ir izteikuši visaugstākos piedāvājumus par kādu no Pamatjoslām.

1. Lai novērstu radiofrekvenču spektra lietošanas tiesību koncentrāciju tādā apjomā, kas dod būtiskas priekšrocības attiecībā pret citu elektronisko sakaru komersantu atbilstoši Nolikuma 3.3.apakšpunktam tiek noteikti kritēriji izsoles dalībniekam un izsoles uzvarētājam. Papildus Nolikumā noteiktajiem kritērijiem, izsoles dalībnieki nevar būt saistītie komersanti. Saistītie komersanti šīs izsoles ietvaros, kā arī jebkurās citās turpmākās darbībās, kas saistītas ar Pamatjoslu vai Papildjoslu turpmāku izmantošanu, ir divas vai vairākas komercsabiedrības, ja komercsabiedrības līdzdalības daļa otrā komercsabiedrībā ir vismaz 30 procenti.
2. Atbilstoši Nolikuma 3.4.apakšpunktam, ir jānosaka izsoles priekšmeta sākumcena. Regulators, nosakot Pamatjoslas lietošanas tiesību sākumcenu, ir ņēmis vērā šādus apsvērumus:
   1. Pamatjoslas un Papildjoslas izmantošanas iespējas un platumu;
   2. Pamatjoslas un Papildjoslas lietošanas tiesību teritoriju un termiņu;
   3. ir nepieciešams veicināt radiofrekvenču spektra lietošanas tiesību izmantošanas uzsākšana pēc iespējas īsākā laikā;
   4. Elektronisko sakaru likuma 2.panta 1., 2., 5. un 6.punktā noteikto mērķu sasniegšana. Lai sasniegtu iepriekš minētos mērķus, sākumcena ir jānosaka tāda, lai izsoles sākumcena nav šķērslis radiofrekvenču spektra lietošanas tiesību iegūšanai un komersanti pieteiktos dalībai izsolē. Tādējādi tiktu veicināta elektronisko sakaru tīklu nodrošināšana un elektronisko sakaru pakalpojumu attīstība, tiktu veicināta konkurences attīstība elektronisko sakaru tīklu nodrošināšanā un elektronisko sakaru pakalpojumu sniegšanā, kā rezultātā tiks nodrošināta Pamatjoslas un Papildjoslas racionāla un efektīva izmantošana un lietotāju tiesības saņemt elektronisko sakaru pakalpojumus, kā arī komersantu interešu aizsardzība. Izsoles gaitā izsoles dalībnieki, izsakot savus cenu piedāvājumus, noteiks augstāko cenu par Pamatjoslas un Papildjoslas lietošanas tiesību iegūšanu;
   5. Regulatora iepriekš rīkoto izsoļu sākumcenu veidošanās kritērijus un apsvērumus;
   6. citās valstīs rīkotajās izsolēs noteikto izsoles priekšmeta sākumcenu, aprēķinot 1 MHz platas joslas vērtību un 1 iedzīvotāju (piemēram, Lietuvā – 0,19 *euro*, Holandē – 1,14 *euro*, Grieķijā – 0,24 *euro*, bet šajā izsolē Latvijā – 0,019 *euro*);
   7. tirgus dalībnieku viedokļus par Konsultāciju dokumentu.
3. Pamatjoslu un papildjoslu lietošanas tiesību nodošana, noma vai kopīga izmantošana, kopīgi lietojot vai nelietojot elektronisko sakaru tīklu aktīvos elementus, ir atļauta tikai saskaņā ar atsevišķu Regulatora lēmumu.

Ņemot vērā Regulatora 2011.gada 16.jūnija lēmuma Nr.1/7 „Noteikumi par radiofrekvenču spektra lietošanas tiesībām” 8.punktu, Regulatora 2018.gada 7.jūnija lēmuma Nr.1/11 “Noteikumi radiofrekvenču spektra lietošanas tiesību piešķiršanai izsoles kārtībā” 2. un 3.punktu, Ministru kabineta 2010.gada 16.februāra noteikumu  Nr.143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē” 2.11 apakšpunktu, Ministru kabineta 2009.gada 6.oktobra noteikumu Nr.1151 “Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)” 4. un 51. – 54.punktu, 1.pielikuma 2401.punktu, 2.pielikuma 55.punktu un pamatojoties uz Elektronisko sakaru likuma 2.panta 1., 2., 5. un 6.punktu, 8.panta pirmās daļas 5.punktu un otro daļu, 47.panta pirmo daļu, piekto daļu, septīto daļu un 49.panta otro daļu, 51.panta pirmo daļu un likuma “Par sabiedrisko pakalpojumu regulatoriem” 7.panta pirmo daļu, 9.panta pirmās daļas 9.punktu un otro daļu, Administratīvā procesa likuma 6.pantu, 13.pantu, 55.panta 1.punktu,

**padome nolemj**:

1. noteikt, ka radiofrekvenču spektra joslas 703 MHz – 733 MHz/738 MHz – 788 MHz lietošanas tiesības komercdarbībai Latvijas Republikas teritorijā piešķir izsoles kārtībā;
2. izsludināt izsoli radiofrekvenču spektra joslas 703 MHz – 733 MHz/738 MHz – 788 MHz lietošanas tiesību piešķiršanai;
3. noteikt šādus izsoles priekšmetus radiofrekvenču spektra joslu diapazona 703 MHz – 733 MHz/738 MHz – 788 MHz lietošanas tiesību piešķiršanai komercdarbībai Latvijas Republikas teritorijā uz 20 gadiem, no 2022.gada 1.janvāra līdz 2041.gada 31.decembrim:
   1. radiofrekvenču spektra joslas 703 MHz – 713 MHz / 758 MHz – 768 MHz lietošanas tiesības;
   2. radiofrekvenču spektra joslas 713 MHz – 723 MHz / 768 MHz – 778 MHz lietošanas tiesības;
   3. radiofrekvenču spektra joslas 723 MHz – 733 MHz / 778 MHz – 788 MHz lietošanas tiesības;
   4. radiofrekvenču spektra joslas 738 MHz – 748 MHz lietošanas tiesības;
   5. radiofrekvenču spektra joslas 748 MHz – 758 MHz lietošanas tiesības;
4. noteikt šādus specifiskus lietošanas tiesību nosacījumus – prasības attiecībā uz radiofrekvenču spektra efektīvu izmantošanu – uz šā lēmuma lemjošās daļas 3.1. – 3.3.apakšpunktā minētajām radiofrekvenču spektra lietošanas tiesībām:
   1. līdz 2023.gada 1.februārim saņemt kopumā vismaz 100 lietošanas atļaujas vismaz 10 Latvijas Republikas administratīvajās teritorijās ārpus valstspilsētām, no kurām vismaz 40 lietošanas atļaujas ir izsniegtas radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 15 lietošanas atļaujas gar autoceļu “Via Baltica”;
   2. līdz 2024.gada 1.februārim saņemt kopumā vismaz 200 lietošanas atļaujas vismaz 15 Latvijas Republikas administratīvajās teritorijās ārpus valstspilsētām, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”;
   3. līdz 2025.gada 1.februārim saņemt kopumā vismaz 300 lietošanas atļaujas vismaz 20 Latvijas Republikas administratīvajās teritorijās ārpus valstspilsētām, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”;
   4. līdz 2026.gada 1.februārim saņemt kopumā vismaz 400 lietošanas atļaujas vismaz 30 Latvijas Republikas administratīvajās teritorijās ārpus valstspilsētām, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”;
   5. līdz 2027.gada 1.februārim saņemt kopumā vismaz 500 lietošanas atļaujas, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”;
   6. līdz 2028.gada 1.februārim saņemt kopumā vismaz 600 lietošanas atļaujas, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”;
   7. līdz 2029.gada 1.februārim saņemt kopumā vismaz 700 lietošanas atļaujas, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”;
   8. laika posmā no 2030.gada 1.februāra līdz 2041.gada 1.februārim katru gadu uz 1.februāri ir jābūt spēkā valsts akciju sabiedrībā „Elektroniskie sakari” saņemtām kopumā vismaz 800 lietošanas atļaujām, no kurām vismaz 61 lietošanas atļauja ir izsniegta radioiekārtu darbībai, kas uzstādītas ne tālāk kā 3 kilometru attālumā no jebkura no sauszemes transporta ceļa, tajā skaitā 21 lietošanas atļauja gar autoceļu “Via Baltica”.
5. noteikt šādus specifiskus lietošanas tiesību nosacījumus – prasības attiecībā uz radiofrekvenču spektra efektīvu izmantošanu – šā lēmuma lemjošās daļas 3.4. un 3.5.apakšpunktā minētajām radiofrekvenču spektra lietošanas tiesībām:
   1. līdz 2024.gada 1.februārim saņemt vismaz 100 lietošanas atļaujas vismaz 10 Latvijas Republikas administratīvajās teritorijās;
   2. līdz 2025.gada 1.februārim saņemt vismaz 200 lietošanas atļaujas vismaz 15 Latvijas Republikas administratīvajās teritorijās;
   3. līdz 2026.gada 1.februārim saņemt vismaz 300 lietošanas atļaujas vismaz 20 Latvijas Republikas administratīvajās teritorijās;
6. noteikt šādu specifisku lietošanas tiesību nosacījumu PPDR sistēmas lietošanai attiecībā uz šā lēmuma lemjošās daļas 3.1. – 3.3.apakšpunktā minētajām radiofrekvenču spektra lietošanas tiesībām – pienākums nodrošināt iespējamību lietot PPDR sistēmu;
7. noteikt šādus izsoles priekšmeta iegūšanas nosacījumus, izsoles priekšmetu skaitu, ko var iegūt viens izsoles uzvarētājs:
   1. katrs izsoles uzvarētājs var iegūt vienu šā lēmuma lemjošās daļas 3.1. – 3.3.apakšpunktā noteikto izsoles priekšmetu un vienu šā lēmuma lemjošās daļas 3.4. vai 3.5.apakšpunktā noteikto izsoles priekšmetu;
   2. vairāksolīšana notiek divās daļās:
      1. pirmajā daļā notiek vairāksolīšana par šā lēmuma lemjošās daļas 3.1. – 3.3.apakšpunktā noteiktajiem izsoles priekšmetiem;
      2. otrajā daļā notiek vairāksolīšanā par šā lēmuma lemjošās daļas 3.4. – 3.5.apakšpunktā noteiktajiem izsoles priekšmetiem, kur atļauts piedalīties tikai tiem izsoles dalībniekiem, kuri pirmajā daļā ir izteikuši visaugstākos piedāvājumus par kādu izsoles priekšmetu;
8. noteikt, ka saistītie komersanti šīs izsoles ietvaros, kā arī jebkurās citās turpmākās darbībās, kas saistītas ar radiofrekvenču spektra joslas 703 MHz – 733 MHz/738 MHz – 788 MHz turpmāku izmantošanu, ir divas vai vairākas komercsabiedrības, ja komercsabiedrības līdzdalības daļa otrā komercsabiedrībā ir vismaz 30 procenti;
9. noteikt kritēriju, ka:

9.1. dalībnieki nevar būt saistītie komersanti;

9.2. izsoles uzvarētāja, tā tiesību un saistību pārņēmēja, vērtējot kopā ar saistīto komersantu, rīcībā nevar būt radiofrekvenču spektra lietošanas tiesības radiofrekvenču spektra joslas 703 MHz – 733 MHz/758 MHz – 788 MHz diapazonā kopsummā vairāk kā 40 MHz platumā un radiofrekvenču spektra joslas 738 MHz – 758 MHz diapazonā kopsummā vairāk kā 10 MHz platumā;

1. ja izpildās šā lēmuma lemjošās daļas 9.2. apakšpunktā minētais kritērijs, Regulators var lemt par radiofrekvenču spektra lietošanas tiesību anulēšanu vai nepiešķiršanu daļā par to joslas platumu, kas pārsniedz šā lēmuma 9.2.apakšpunktā noteikto kritēriju, neatmaksājot veikto samaksu par radiofrekvenču spektra lietošanas tiesībām;
2. noteikt katra šā lēmuma lemjošās daļas 3.1. – 3.3.apakšpunktā noteiktā izsoles priekšmeta sākumcenu 700 000 *euro*;
3. noteikt katra šā lēmuma lemjošās daļas 3.4. un 3.5.apakšpunktā noteiktā izsoles priekšmeta sākumcenu 150 000 *euro*;
4. noteikt reģistrācijas iesnieguma iesniegšanas elektronisko adresi un laiku: [izsole@sprk.gov.lv](mailto:izsole@sprk.gov.lv) vai Regulatora oficiālajā elektroniskajā adresē ne agrāk kā 2021.gada \_\_.\_\_\_\_\_\_\_\_\_ un ne vēlāk kā līdz 202\_\_.gada \_\_\_\_\_\_\_\_\_ pulksten 17.00;
5. noteikt nodrošinājuma naudas 700 000 *euro* iemaksas termiņu 2021.gada \_\_\_.\_\_\_\_\_\_\_;
6. noteikt valsts budžeta kontu nodrošinājuma naudas un izsoles uzvarētāja solītā visaugstākā piedāvājuma iemaksai: Nr.LV58TREL8120203000000;
7. noteikt izsoles norises datumu, laiku un vietu: 2021.gada \_\_.\_\_\_\_\_\_ pulksten 10.00. Izsoles dalībnieki izsolē piedalīsies attālināti, izsoles laikā izmantojot Regulatora izsniegtu un izsoles norises nodrošināšanai nokonfigurētu tehnisko aprīkojumu ar savienojuma risinājumu – virtuāls pieslēgums Regulatora privātajam elektronisko sakaru tīklam. Izsoles dalībnieki ar izsoles komisiju izsoles laikā varēs sazināsies attālināti *Microsoft Teams* tiešsaistes vidē, izmantojot Regulatora izsniegto tehnisko aprīkojumu vai izsoles dalībnieku īpašumā esošu tehnisko aprīkojumu;
8. noteikt, ka pretendents elektronisko atslēgu (paroli) šifrēta dokumenta atvēršanai izsoles komisijai iesniedz reģistrācijas iesnieguma atvēršanas brīdī elektroniski, nosūtot to uz elektronisko adresi [izsole@sprk.gov.lv](mailto:izsole@sprk.gov.lv) vai Regulatora oficiālo elektronisko adresi.

Lēmums stājas spēkā ar tā parakstīšanas dienu.

Priekšsēdētāja A. Ozola

1. skat. arī [Radiofrekvenču plāna 1.pielikuma 240.1 punktu](https://likumi.lv/ta/id/198903-noteikumi-par-radiofrekvencu-spektra-joslu-sadalijumu-radiosakaru-veidiem-un-iedalijumu-radiosakaru-sistemam-ka-ari-par-radiofr...) [↑](#footnote-ref-2)
2. Lietošanas atļauja ir dokuments, ar kuru atļauj radioiekārtas vai radiosakaru tīkla pastāvīgu ekspluatāciju. [↑](#footnote-ref-3)
3. Nolikums radiofrekvenču spektra joslu 791,0 MHz - 821,0 MHz/832,0 MHz - 862,0 MHz lietošanas tiesību piešķiršanai izsoles kārtībā <https://www.sprk.gov.lv/sites/default/files/cmaa_files/LemumsN168D21082013.pdf> un <https://www.sprk.gov.lv/sites/default/files/cmaa_files/LemumsN1_10D28082013.pdf> [↑](#footnote-ref-4)
4. [Radiofrekvenču plāna 1.pielikuma 240.1 punkts](https://likumi.lv/ta/id/198903-noteikumi-par-radiofrekvencu-spektra-joslu-sadalijumu-radiosakaru-veidiem-un-iedalijumu-radiosakaru-sistemam-ka-ari-par-radiofr...) [↑](#footnote-ref-5)
5. <http://tap.mk.gov.lv/lv/mk/tap/?pid=40471250> [↑](#footnote-ref-6)
6. Ministru kabineta 2009.gada 29.septembra noteikumos Nr.1104 “[Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem](https://likumi.lv/ta/id/198589-noteikumi-par-valsts-autocelu-un-valsts-autocelu-marsruta-ietverto-pasvaldibam-piederoso-autocelu-posmu-sarakstiem)” noteiktie galvenie autoceļi vai reģionālie autoceļi [↑](#footnote-ref-7)
7. Ministru kabineta 2009.gada 29.septembra noteikumos Nr.1104 “[Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem](https://likumi.lv/ta/id/198589-noteikumi-par-valsts-autocelu-un-valsts-autocelu-marsruta-ietverto-pasvaldibam-piederoso-autocelu-posmu-sarakstiem)” noteiktie galvenie autoceļi ar autoceļa maršruta indeksu A1; A4; A7 (t.i., Eiropas autoceļu E67 maršruts Latvijas Republikas teritorijā) [↑](#footnote-ref-8)